JY LEES NOU Top-20 vakansieplekke in SA
Vandag is Wêreld-toerismedag. En die wêreld oor vier lande met trots hul eie toerismebestemmings. Hier in Suid-Afrika is daar ook talle juwele en vakansieplekke wat jou asem sal wegslaan.
Vroeër vanjaar is Kaapstad wéér as die beste stad ter wêreld aangewys, volgens die Telegraph se Travel Awards. Met die kombinasie van see en bergreekse bly Kaapstad ’n gunsteling onder toeriste. Dit is boonop die koshoofstad van die wêreld.
Dieselfde maand het SA Toerisme se syfers dit ook gewys. Die 7 gewildste plekke in SA is almal in die Wes-Kaap. En vir die eerste keer in ’n lang tyd is die V&A Waterfront onttroon as die bestemming met die meeste besoekers. Die Kaapse middestad kraai nou koning, berig Traveller24.
Hier is die lys van die land se top-20 toerismebestemmings
1. Kaapse middestad Met so baie om te doen binne stapafstand, is die middestad die perfekte trekpleister vir toeriste. Van die mark by Groentemarkplein tot die nagklubs in Langstraat, daar is iets vir almal.
A photo posted by Michelle (@trojangurugal) on Jul 13, 2016 at 12:27pm PDT
Veel meer as net ’n inkopiesentrum. Die V&A Waterfront bied ook restaurante en verblyf van topgehalte. PLUS Jy kan op die Kaapse wiel ry om ons Moederstad vanuit ’n ander hoek te verken.
A photo posted by pinihecht (@pinihecht) on Jun 5, 2016 at 7:34am PDT
Neem die kabelkar en kry die beste uitsig vanaf een van die wêreld se natuurlike wonders.
4. Kaappunt Dit is aan die punt van die Kaapse Skiereiland, sowat 60 km uit Kaapstad in die Tafelberg Nasionale Park. Die meer aktiewe toeris kan ook ’n fietsrit na Kaappunt geniet.
5. Die wynlanddistrik
Gaan proe van die beste wyne op die mooiste wynplase.
A photo posted by Stellenbosch Wine Routes (@stellenboschwine) on Jun 15, 2016 at 4:25am PDT
Baie toeriste is nuuskierig oor die tronk waar oudpresident Nelson Mandela 27 jaar in aanhouding was.
7. Die Tuinroete Mosselbaai, Knysna en Plettenbergbaai is van Suid-Afrika se gewildste toeristebestemmings en vorm deel van die Tuinroete. Die wit strande en pragtige woude is iets om te aanskou. 8. Krugerwildtuin
Mense van wyd en syd kom na die Krugerwildtuin om die Groot Vyf te sien.
Die Apartheidmuseum gee jou goeie insig in dit wat tydens die apartheidsjare in Suid-Afrika gebeur het.
10. Durbanse strandfront
uShaka Marine World is een van Durban se gewildste toeristebestemmings en is een van die grootste akwariums ter wêreld.
11. ’n Toer deur Soweto
Besoek dié ikoniese township en ontdek die ryk geskiedenis.
Jy hoef nie na ’n sekere strand toe te gaan met die hoop om ’n walvis te sien nie. Walwisse kom vanaf die weskus tot so ver as St. Lucia aan die ooskus voor.
13. Wildekus se strande
Die Wildekus het baie om toeriste besig te hou – van perdry tot staproetes.
14. Die Karoo-volstruisplaas
By dié volstruisplaas op Oudtshoorn kan jy aan die pragtige volstruise vat óf selfs op een ry.
15. Die leeu-en-renosterpark
Waar anders sal jy so baie leeus in een gebied sien?
16. Kaapse township-toere
Toeriste is nuuskierig om Kaapstad se oudste township, Langa, te besoek en die leefwyse te ervaar.
17. Blyderivierspoort, “God se venster”
Gaan besoek die derde grootste dalkloof in die wêreld. Met die asembenemende uitsig word dit nie verniet “God se venster” genoem nie.
18. Kaap Agulhas
Toeriste besoek graag die mees suidelike punt van Afrika.
19. Die Kango-grotte
Die grotte is 29 km buite Oudtshoorn en dit is ’n unieke ervaring om in die grotte rond te klouter. Vermy dit as jy engtevrees het!
20. Die Weskus
As jy die mooiste strande, bergreekse en ryk geografiese diversiteit wil ervaar, is die Weskus die perfekte bestemming.
Nataniël se roerende toespraak
‘Mý lyf, mý besigheid’ – Jennifer Aniston, Ashley Graham en ander
Britse politiek: Wie’s uit, wie’s in en die kat bly